MUNICIPIUL SATU MARE

Aparatul de specialitate al Primarului

Serviciul Patrimoniu, Concesionări, Închirieri

Direcția economică

Nr. 57575/13.10.2022

În temeiul prevederilor art.136 alin. (8) lit. b) din OUG nr. 57/2019 privind Codul Administrativ, cu modificările și completările ulterioare, Serviciul Patrimoniu, Concesionări, Închirieri și Direcția economică, formulează următorul:

# RAPORT DE SPECIALITATE

la proiectul de hotărâre privind vânzarea către Erdélyi Beatrix -Melinda a locuinței situată în municipiul Satu Mare, B-dul. Cloşca nr. 72-74, bl.A, ap.22

Având în vedere Decizia Civilă nr.1039/CA/2019-R a Curții de Apel Oradea, pronunțată în dosar nr. 1858/83/CA/2018, Consiliul local al Municipiului Satu Mare este obligat la emiterea unei hotărâri, în temeiul prevederilor Legii nr. 85/1992 și ale Decretului Lege nr. 61/1991 de aprobare a evaluării și vânzării către reclamantă (numita Erdelyi Beatrix Melinda) a locuinței proprietatea privată a Statului Român, pe care o deține în calitate de chiriaș, situată în municipiul Satu Mare, B-dul Cloșca nr. 72-74, bl. A, ap. 22, la prețul de vânzare calculat conform prevederilor art. I din Legea nr. 244/2011, fără a fi luate în calcul investițiile efectuate de către reclamantă la acest imobil.

Conform art. I din Legea nr. 244/05.12.2011 pentru modificarea art. 16 din Legea nr. 85/1992 privind vânzarea de locuințe şi spații cu altă destinație construite din fondurile statului şi din fondurile unităților economice sau bugetare de stat ”*valoarea de vânzare a locuinței se calculează raportat la prețul pieței de către un expert autorizat, în condițiile legii”.*

Proiectul de hotărâre din punct de vedere legal se întemeiază pe art. I din Legea nr. 244/05.12.2011 pentru modificarea art. 16 din Legea nr. 85/1992 privind vânzarea de locuințe și spații cu altă destinație construite din fondurile statului și din fondurile unităților economice sau bugetare de stat.

În sensul celor de mai sus, conform raportului de evaluare întocmit de Koncret S.R.L. prețul de vânzare al locuinței situată în municipiul Satu Mare B-dul. Cloşca nr. 72-74, bl.A, ap.22 este de 151.327 lei.

Urmare a celor prezentate mai sus, prezentul proiect de hotărâre se înaintează Consiliului local al municipiului Satu Mare cu propunere de aprobare.

Director executiv Şef serviciu

Ursu Lucia Faur Mihaela

Șereș Corina/2ex